CELEX: 62017TN0054
Language: lt
Date: 2017-01-31 00:00:00
Title: Byla T-54/17: 2017 m. sausio 31 d. pareikštas ieškinys byloje CLF/Parlamentas

13.3.2017   
            
            
               LT
            
            
               Europos Sąjungos oficialusis leidinys
            
            
               C 78/41
            
         2017 m. sausio 31 d. pareikštas ieškinys byloje CLF/Parlamentas
   
   (Byla T-54/17)
   (2017/C 078/56)
   Proceso kalba: vokiečių
   
      Šalys
   
   
      Ieškovė: Coalition for Life and Family (CLF) (Briuselis, Belgija), atstovaujama advokato P. Richter
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. gruodžio 12 d. Europos Parlamento sprendimą (Nr. FINS-2017-30) dėl nustatytos maksimalios [subsidijos] sumos išankstinio finansavimo sumažinimo 33 % ir reikalavimo taikyti garantiją,
            
         
               —
            
            
               priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi vieninteliu pagrindu, susijusiu su Sutarčių ir jų taikymo teisės nuostatų pažeidimu.
   
               —
            
            
               Ieškovė tvirtina, kad atsakovo taikytas atskyrimas tarp neseniai sukurtų Europos lygio politinių partijų ir tų, kurios egzistuoja ilgiau, yra Sąjungos teisės bendrojo lygybės principo pažeidimas.
            
         
               —
            
            
               Be to, pagal Reglamento Nr. 966/2012 (1) 134 straipsnio 2 dalį ir Deleguotojo reglamento Nr. 1268/2012 (2) 206 straipsnio 1 dalį jokios garantijos neturėtų būti reikalaujama dėl nedidelių subsidijų.
            
         
               —
            
            
               Atsakovas neturi jokio suinteresuotumo užsitikrinti savo finansavimo, nes ieškovę atstovauja nacionalinių parlamentų deputatai pakankamame skaičiuje valstybių narių tam, kad būtų pašalintas pavojus prarasti savo, kaip Europos politinės partijos, poziciją.
            
         
               —
            
            
               Be to, visiškai neaišku kodėl atsakovui kyla abejonių dėl to, ar ieškovė laikosi pagrindinių Sąjungos vertybių.
            
         
               —
            
            
               Galiausiai priemonės yra neproporcingos, nes ieškovė neturi galimybių suteikti garantiją, o dėl finansavimo panaikinimo kiltų grėsmė jos ekonominiam egzistavimui, o tai lemtų konkurencijos tarp politinių partijų iškraipymą. Taip būtų rimtai pažeistos ieškovės pagrindinės teisės į saviraiškos ir asociacijų laisvę (Europos Sąjungos pagrindinių teisių chartijos 11 ir 12 straipsniai).
            
         
      (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1).
   
      (2)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012, p. 1).